**Офис на НАП Добрич**

Офисът на НАП Добрич се намира на адрес гр. Добрич, ул. „Независимост“ №7, пощенски код – 9300, телефон – (058) 653 529, (058) 653 517.

Сградата е в близост до Драматичен театър „Йордан Йовков“, Художествена Галерия – Добрич, Регионална библиотека „Дора Габе“.

Офисът за обслужване на НАП Добрич е разположен в централната градска част, която е само пешеходна зона. Обществен транспорт има до спирки: „Летен Театър“, бул. „Трети Март“ (пред ОД на МВР – Добрич) - на микробус №304 и автобуси с номер, 201, 124; спирка „Площад Свобода“ Добрич – микробус №301; спирка Център (Стоматология) – автобуси №№ 248, 238, 233, 221, 213, 208, 203, 176, 131, 111, микробуси №304.

Приблизително отстояние на спирките от сградата на ТД на НАП Варна:

* От спирка „Летен Театър“ - около 700 - 800 м;
* От спирка „Площад Свобода“ – около – 550 - 600 м;
* От спирка „Център“ (Стоматология) – около 750 – 800 м.

Кратко описание на маршрута:

* От спирка „Летен Театър“ се преминава по тротоар посока кръгово движение „Изида“ до ул. „Ген. Колев“, завива се надясно по ул. „Ген. Колев“; преминава се по тротоар само напред 500÷600 м. до пешеходна зона в централната градска част, завива се надясно, следвайки пешеходната зона, преминава се покрай „Концертна зала – Добрич“, която остава отляво и се достига до централния вход на сградата, снабден с 4 стъпала за изкачване и рампа за хора с увреждания;
* От спирка „Площад Свобода“ – преминават се около 50 м до централна пешеходна зона, преминава се пешеходната зона, Хотел „Добруджа“ остава от дясната страна, продължава се около 250÷300 м по пешеходната зона до Художествена Галерия – Добрич, която остава отляво и граничи с 10 стъпала за изкачване и рампа за майки с колички и хора с увреждания, преминава се по диагонал на площад „Демокрация“, за да се достигне до библиотека „Дора Габе“ и сградата на офис Добрич, до достигане на централния вход на сградата снабден с 4 стъпала за слизане и рампа за хора с увреждания.;
* От спирка „Център“ (Стоматология) се преминава по пешеходна зона около 250–300 м до площад „Свобода“, от лявата страна на хотел „Добруджа“, продължава се около 250÷300 м по пешеходна зона до художествена галерия – Добрич, която остава отляво и граничи с 10 стъпала за изкачване и рампа за майки с колички и хора с увреждания, преминава се по диагонал на площад „Демокрация“, за да се достигне до библиотека „Дора Габе“ и сградата на офис Добрич, до достигане на централния вход на сградата снабден с 4 стъпала за изкачване и рампа за хора с увреждания.;

Сградата се намира в пешеходната зона, поради което няма обособен паркинг. Най–близкият паркинг с 4 броя маркирани места за хора с увреждания се намира на ул. „Страцин“, на около 200 м посока библиотека „Дора Габе“.

В близост до офиса посока спирка „Летен Театър“ има още един обособен свободен паркинг, с осигурени 2 броя места за паркиране на хора с увреждания.

До площад „Свобода“ са налични още два паркинга с осигурени места за паркиране на хора с увреждания.

Салонът за изчакване и обслужване на клиенти се намира на партерен етаж в сградата на офис Добрич. Веднага след централния вход следва малко фоайе, от двете страни на което има врати, през които се влиза в салона за изчакване и обслужване на клиенти. Служителите оказват асистирана помощ на клиентите с увреждания. В салона за изчакване на клиенти вляво и вдясно се намират гишета за обслужване на клиенти. Същият е с П-образна форма, в дъното на който се разпространяват формуляри и образци на декларации, приемани в НАП.